У наш час у батлейкі з’явіліся сур’ёзныя даследчыкі. Сярод іх выдатны навуковец Гурый Барышаў, які даказаў, што беларуская батлейка не проста адзін з даступных відаў народнага тэатра, а цэлая з’ява культуры, цесна звязаная з паўднёва-ўсходнімі славянскімі каранямі. Вось чаму з тых часоў усе батлеечныя фестывалі бываюць прадстаўлены тройцай — Расія, Беларусь, Украіна. Гэта не толькі лялечны спектакль у скрыні, а від карнавальнай культуры ў навагоднія святы, калі з’яўляюцца клоўны, усе спяваюць песні ды водзяць карагоды. Наіўная лялечная драматургія замяшана як на рэлігіі, так і на нацыянальным менталітэце. У Беларусі трох’ярусная хатка стала двух’яруснай. Пэўна, не хацелася батлейшчыкам чартаўшчыны з ніжняга яруса...